มันทูเดย์
ธปท.ปิดให้บริการ eSwap
11 ก.ค. 2559

ธปท.ปิดให้บริการ eSwap
น.ส.วชิรา อารมย์ดี ผู้อำนวยการอาวุโส ฝ่ายตลาดการเงิน ธนาคารแห่งประเทศไทย (ธปท.) ออกประกาศถึงธนาคารพาณิชย์ทุกแห่ง เรื่องการยกเลิกระเบียบ ธปท.ว่าด้วยบริการด้านตลาดการเงินเกี่ยวกับการทำธุรกรรมสวอปด้วยอิเล็กทรอนิกส์ (eSwap) พ.ศ. 2544 ที่ ธปท.ให้บริการทำธุรกรรมสวอปเงินเหรียญสหรัฐแลกเงินบาทด้วยวิธีอิเล็กทรอนิกส์ แก่ที่ธนาคารพาณิชย์และสถาบันการเงินที่ได้รับอนุญาตให้ประกอบธุรกิจชำระเงินระหว่างประเทศ  
เนื่องจากพัฒนาการของตลาดการเงินดีขึ้น ส่งผลให้บริการหน้าต่าง eSwap ที่ ธปท.ให้บริการอยู่ลดลง จึงเห็นควรให้ยกเลิก โดยให้มีผลบังคับใช้ตั้งแต่วันที่ 1 ส.ค. 2559 นี้
ออมสินหนุนสตาร์ทอัพ
ธนาคารออมสิน เปิดอบรมผู้เข้ารอบ 100 ทีม โครงการประกวดออมสิน สุดยอดแนวคิดพลิกธุรกิจไทย หรือ Startup Thailand by GSB เพื่อส่งเสริมคนรุ่นใหม่ที่มีความคิดสร้างสรรค์ และมีศักยภาพสูงในการสร้างธุรกิจ มีส่วนร่วมในการพัฒนาวิสาหกิจชุมชนและทำงานร่วมกับผู้ประกอบการในชุมชน โดยจะคัดให้เหลือ 10 ทีมสุดท้ายเพื่อชิงรางวัลที่ 1 มูลค่า 1 ล้านบาท